Document ID: 31997R1394

KOMMISSIONENS FORORDNING (EF) Nr. 1394/97 af 18. juli 1997 om fastsættelse af fremskrevne regionale referencebeløb og af værdien af forskudsbetalinger til producenter af sojabønner, raps-, rybs- og solsikkefrø for produktionsåret 1997/98
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder (1), senest ændret ved forordning (EF) nr. 922/97 (2), særlig artikel 12, og
ud fra følgende betragtninger:
Ifølge artikel 5, stk. 1, litra c), i forordning (EØF) nr. 1765/92 fastsætter Kommissionen et fremskrevet regionalt referencebeløb for hver region, som fastlagt i de enkelte medlemsstaters regionaliseringsplaner, på grundlag af en sammenligning mellem regionens korn- eller oliefrøudbytte og Fællesskabets gennemsnitlige korn- eller oliefrøudbytte;
ifølge artikel 11, stk. 2, i forordning (EØF) nr. 1765/92 er producenter, der ansøger om godtgørelse for oliefrø, berettiget til en forskudsbetaling på højst 50 % af det fremskrevne regionale referencebeløb;
de i denne forordning fastsatte foranstaltninger er i overensstemmelse med udtalelse fra Den Fælles Forvaltningskomité for Korn, Olie og Fedtstoffer samt Tørret Foder -
UDSTEDT FØLGENDE FORORDNING:
Artikel 1
1. Bilag I indeholder en kort redegørelse for beregningen af de fremskrevne regionale referencebeløb, jf. artikel 5, stk. 3, i forordning (EØF) nr. 1765/92.
2. De fremskrevne regionale referencebeløb for produktionsåret 1997/98 fastsættes som angivet i bilag II.
Artikel 2
De forskud, der skal udbetales til oliefrøproducenter i henhold til artikel 11, stk. 2, i forordning (EØF) nr. 1765/92, for produktionsåret 1997/98, skal være lig med 50 % af det tilsvarende fremskrevne regionale referencebeløb i bilag II.
Artikel 3
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juli 1997.

Labels: 17
19
6